Stromová 1,  813 30 Bratislava 1

OCHRANA OSOBNÝCH ÚDAJOV / SPRACÚVANIE OSOBNÝCH ÚDAJOV SPOLOČNÝMI PREVÁDZKOVATEĽMI

A.	DOHODA MEDZI SPOLOČNÝMI PREVÁDZKOVATEĽMI  

V súlade s čl. 26 ods. 2 Nariadenia Európskeho parlamentu a rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje Smernica 95/46/ES (všeobecné nariadenie o ochrane údajov) (ďalej len „GDPR“) Ministerstvo školstva, vedy, výskumu a športu Slovenskej republiky (ďalej aj len „MŠVVaŠ“ alebo „ministerstvo“) poskytuje dotknutým osobám základné časti Dohody medzi spoločnými prevádzkovateľmi Centrum vedecko-technických informácií Slovenskej republiky a MŠVVaŠ č. 0260/2020 (ďalej len „Dohoda“).

1.	Na účely Dohody:

„prevádzkovateľom 1“ je Centrum vedecko-technických informácií Slovenskej republiky, 
so sídlom: Lamačská cesta 7315/8A, 811 04 Bratislava,
„prevádzkovateľom 2“ je  Ministerstvo školstva, vedy, výskumu a športu Slovenskej republiky,
so sídlom: Stromová 1, 813 30 Bratislava.

2.	Každý prevádzkovateľ, ktorý na určený účel získava osobné údaje od dotknutej osoby, je povinný pri získavaní osobných údajov poskytnúť dotknutej osobe informácie podľa čl. 13 GDPR, ktoré sa týkajú spracúvania jej osobných údajov. 

3.	Každý prevádzkovateľ, ktorý na určený účel získava osobné údaje dotknutej osoby z iného zdroja ako od dotknutej osoby, je povinný poskytnúť dotknutej osobe informácie o spracúvaní jej osobných údajov podľa čl. 14 GDPR.

4.	Bez ohľadu na vyššie uvedené, každý prevádzkovateľ je povinný zverejniť na svojom webovom sídle informácie pre dotknuté osoby podľa čl. 13 a/alebo 14 GDPR, ako aj základné časti Dohody. 

5.	Spoloční prevádzkovatelia sa dohodli na obsahu informácií poskytovaných dotknutým osobám podľa čl. 13 a/alebo 14 GDPR, pokiaľ ide o  účel spracúvania osobných údajov, príjemcov osobných údajov, dobu uchovávania osobných údajov a právny základ spracúvania osobných údajov (viď Príloha č. 1 k Dohode).   

6.	Kontaktným  miestom pre dotknuté osoby je prevádzkovateľ 1. Spoloční prevádzkovatelia zverejnia kontaktné miesto aj na svojom webovom sídle.  

7.	Bez ohľadu na vyššie uvedené, môže dotknutá osoba v súlade s čl. 26 ods. 3 GDPR uplatniť svoje práva podľa GDPR u každého prevádzkovateľa a voči každému prevádzkovateľovi.

8.	Podnet dotknutej osoby, ktorý sa týka uplatnenia jej práv podľa GDPR, vybaví ten prevádzkovateľ, ktorému bol podnet doručený. Prevádzkovateľ, ktorému bol podnet doručený, podnet zaeviduje a bezodkladne o tejto skutočnosti upovedomí druhého prevádzkovateľa s uvedením obsahu podnetu. Spoloční prevádzkovatelia si podľa potreby poskytnú vzájomnú súčinnosť pri vybavovaní podnetov, a to tak, aby bol podnet príslušným prevádzkovateľom riadne a včas vybavený. 

9.	Spoloční prevádzkovatelia sa zaväzujú uchovávať osobné údaje na určený účel maximálne po dobu uvedenú v Prílohe č. 1 k Dohode.

10.	Podpísaný originál súhlasu dotknutej osoby so spracúvaním jej osobných údajov (ďalej len „súhlas“) je prevádzkovateľ, ktorý súhlas získal, povinný uchovávať minimálne po dobu, na ktorú bol súhlas udelený, ak právne predpisy nevyžadujú dlhšie uchovávanie súhlasu. 

11.	Prevádzkovateľ je povinný uchovávať súhlas spôsobom, ktorý minimalizuje riziko jeho straty, zmeny, zničenia alebo poškodenia. Prevádzkovateľ nesmie súhlas od dotknutej osoby nijakým spôsobom vynucovať.

12.	Spoloční prevádzkovatelia zodpovedajú za bezpečnosť spracúvania osobných údajov podľa článku 32 GDPR (najmä za bezpečné uchovávanie písomných dokumentov, obsahujúcich osobné údaje a za ochranu osobných údajov, ktoré sa nachádzajú v ich informačných systémoch). Na požiadanie si spoloční prevádzkovatelia vzájomne poskytnú osobné údaje, ktoré spracúvajú. 

13.	Spoloční prevádzkovatelia nebudú na určený účel uskutočňovať prenos osobných údajov do tretej krajiny alebo medzinárodnej organizácii ani nebudú osobné údaje používať na automatizované individuálne rozhodovanie vrátane profilovania podľa čl. 22 GDPR.

B.	INFORMÁCIE PRE DOTKNUTÉ OSOBY  

V súlade s GDPR ministerstvo informuje dotknuté osoby o spracúvaní ich osobných údajov v súvislosti s plnením Dohody. 

1.	Totožnosť a kontaktné údaje prevádzkovateľa

Ministerstvo školstva, vedy, výskumu a športu Slovenskej republiky 
IČO: 00 164 381
sídlo: Stromová ul. č. 1, 813 30 Bratislava
webové sídlo: www.minedu.sk

2.	Kontaktné údaje zodpovednej osoby prevádzkovateľa

Zodpovednú osobu ministerstva možno kontaktovať s otázkami týkajúcimi sa spracúvania  osobných údajov dotknutých osôb a vo veci uplatňovania ich práv uvedených nižšie na e-mailovej adrese zodpovednaosoba@minedu.sk alebo telefonicky na č.: +421 2 59 374 247.
3.	Účel spracúvania osobných údajov dotknutých osôb 
Účelom spracúvania osobných údajov je prevádzkovanie informačných systémov CRZP (Centrálny register záverečných, rigoróznych a habilitačných prác) a APS (Systém na odhaľovanie plagiátov pre potreby slovenských akademických a výskumných inštitúcií, známy aj pod menom „Antiplag“, resp. „Antiplagiátorský systém“) a portálu CRZP. Povinnosť prevádzkovania obidvoch IS a uvedeného portálu spoločnými prevádzkovateľmi vyplýva z § 63 ods. 7 a 8 zákona č. 131/2002 Z. z. o vysokých školách v spojení s § 2 ods. 6 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov.

Zákon o vysokých školách ustanovuje, že práce a k nim prislúchajúce metadáta, sa uchovávajú v CRZP po dobu 70 rokov odo dňa registrácie. Výsledkom spracúvania osobných údajov spoločnými prevádzkovateľmi sú informačné systémy CRZP, APS a portál CRZP.
4.	Právny základ spracúvania osobných údajov

Právny základ spracúvania osobných údajov je plnenie úlohy Ministerstva školstva, vedy, výskumu a športu SR a Centra vedecko-technických informácií SR realizovanej vo verejnom záujme (čl. 6 ods. 1 písm. e) GDPR).
Na uvedenom právnom základe sa spracúvajú osobné údaje v rozsahu nevyhnutne potrebnom na dosiahnutie účelu (prevádzkovanie CRZP, APS a portálu CRZP v súlade so zákonom o vysokých školách).
5.	Kategórie spracúvaných osobných údajov

5.1. v rámci IS CRZP:
5.1.1. 	meno a priezvisko autora práce, akademický titul, vedecko-pedagogický titul alebo umelecko-pedagogický titul autora práce, príslušnosť autora práce k vysokej škole, názov fakulty, názov školiaceho pracoviska, názov študijného programu, názov študijného  odboru, typ práce (záverečná práca, rigorózna práca, habilitačná práca),
5.1.2. 	meno a priezvisko oponenta, školiteľa, vedúceho práce, recenzenta alebo inej osoby podľa § 63 ods. 7 zákona o vysokých školách, akademický titul, vedecko-pedagogický titul alebo umelecko-pedagogický titul oponenta, školiteľa, vedúceho práce, recenzenta alebo inej osoby  podľa § 63 ods. 7 zákona o vysokých školách;
5.2. v rámci IS APS:
5.2.1. 	meno a priezvisko autora práce, akademický titul, vedecko-pedagogický titul alebo umelecko-pedagogický titul autora práce, príslušnosť autora práce k vysokej škole, názov fakulty, názov školiaceho pracoviska, názov študijného programu, názov študijného odboru, typ práce,
5.2.2. 	meno a priezvisko oponenta, školiteľa, vedúceho práce, recenzenta alebo inej osoby  podľa § 63 ods. 7 zákona o vysokých školách, akademický titul, vedecko-pedagogický titul alebo umelecko-pedagogický titul oponenta, školiteľa, vedúceho práce, recenzenta alebo inej osoby  podľa § 63 ods. 7 zákona o vysokých školách,
5.2.3. 	meno a priezvisko autora práce získanej z voľne dostupného zdroja na internete (meno a priezvisko uvedeného autora sa uchováva bez zmeny v prácach stiahnutých z internetu);
5.3. v rámci portálu CRZP :
5.3.1. 	meno a priezvisko autora práce, príslušnosť k vysokej škole, názov fakulty, názov školiaceho pracoviska, názov študijného programu, názov študijného odboru, typ práce,
5.3.2. 	meno a priezvisko oponenta, školiteľa, vedúceho práce, recenzenta alebo inej osoby  podľa § 63 ods. 7 zákona o vysokých školách.
6.	Kategórie dotknutých osôb

a)	autori záverečných, rigoróznych a habilitačných prác (ďalej len „práce“), ktorými sú najmä študenti,

b)	vysokoškolskí učitelia, výskumní  a umeleckí pracovníci, ktorí sú  autormi prác, oponentmi, školiteľmi, vedúcimi prác, recenzentmi alebo inými osobami podľa § 63 ods. 7 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“),

c)	autori prác získaných z voľne dostupných zdrojov na internete.

7.	Získavanie osobných údajov dotknutých osôb
Výsledkom spracúvania osobných údajov dotknutých osôb spoločnými prevádzkovateľmi sú informačné systémy IS CRZP a IS APS. Spoloční prevádzkovatelia získavajú údaje od dotknutých osôb a z voľne dostupných zdrojov na internete.
8.	Kategórie príjemcov osobných údajov
a)	verejnosť vo vzťahu k zverejňovaným údajom,

b)	členovia komisií, oponenti, školitelia, vedúci prác, recenzenti alebo iné osoby podľa § 63 ods. 7 zákona o vysokých školách, 

c)	externý dodávateľ softvéru CRZP, APS, portálu CRZP a podporných služieb (sprostredkovateľ).

9.	Doba uchovávania osobných údajov / kritéria na jej určenie 

Doba uchovávania osobných údajov je 70 rokov odo dňa registrácie v CRZP.
10.	Práva dotknutých osôb

•	právo na prístup k osobným údajom, ktoré sa ich týkajú (vrátane práva na potvrdenie, či sú osobné údaje spracúvané a práva získať kópiu bez nepriaznivých dôsledkov na práva a slobody iných),
•	právo na opravu nesprávnych osobných údajov a doplnenie neúplných osobných údajov,
•	právo na vymazanie (zabudnutie) (ak je daný niektorý zo stanovených dôvodov a nebránia tomu žiadne právnou úpravou definované prekážky),
•	právo na obmedzenie spracúvania údajov (osobné údaje sa uchovávajú, ale inak nespracúvajú v stanovených prípadoch, okrem právnou úpravou definovaných výnimiek),
•	právo podať sťažnosť na Úrad na ochranu osobných údajov Slovenskej republiky, Hraničná 12, 820 07 Bratislava 27.
Dotknuté osoby majú aj právo kedykoľvek namietať z dôvodov týkajúcich sa ich konkrétnej situácie proti spracúvaniu osobných údajov, ktoré sa ich týka a ktoré je vykonávané na právnom základe plnenia úlohy realizovanej vo verejnom záujme uvedenom v bode 4. vyššie, prostredníctvom e-mailu zaslaného na adresu: zodpovednaosoba@minedu.sk .